CELEX: 32016D0362
Language: hu
Date: 2016-03-11 00:00:00
Title: A Bizottság (EU) 2016/362 végrehajtási határozata (2016. március 11.) a 443/2009/EK európai parlamenti és tanácsi rendelet alapján a MAHLE Behr GmbH & Co. KG entalpiatárolójának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (EGT-vonatkozású szöveg)

12.3.2016   
            
            
               HU
            
            
               Az Európai Unió Hivatalos Lapja
            
            
               L 67/59
            
         A BIZOTTSÁG (EU) 2016/362 VÉGREHAJTÁSI HATÁROZATA
   (2016. március 11.)
   a 443/2009/EK európai parlamenti és tanácsi rendelet alapján a MAHLE Behr GmbH & Co. KG entalpiatárolójának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 12. cikke (4) bekezdésére,
   mivel:
   
               (1)
            
            
               A MAHLE Behr GmbH & Co. KG beszállító (a továbbiakban: kérelmező) 2015. április 29-én kérelmet nyújtott be egy entalpiatároló innovatív technológiaként való jóváhagyására. A Bizottság a 725/2011/EU bizottsági végrehajtási rendelet (2) 4. cikkével összhangban megvizsgálta, hogy a kérelem hiánytalan-e. Mivel megállapítása szerint az eredetileg benyújtott kérelemből lényeges információk hiányoztak, a Bizottság hiánypótlásra szólította fel a kérelmezőt. A kért információkat a kérelmező 2015. május 27-én rendelkezésre bocsátotta. A kérelem ekkor már hiánytalannak bizonyult, így a hiánytalan információk hivatalos átvételét követő naptól, vagyis 2015. május 28-tól számítandó az a határidő, amelyen belül a Bizottságnak el kell bírálnia a kérelmet.
            
         
               (2)
            
            
               A Bizottság a 443/2009/EK rendelet 12. cikke, a 725/2011/EU végrehajtási rendelet, valamint az innovatív technológiák jóváhagyásának a 443/2009/EK rendelet alapján történő kérelmezésére vonatkozó technikai iránymutatás (a továbbiakban: technikai iránymutatás, 2013. februári változat) (3) alapján értékelte a kérelmet.
            
         
               (3)
            
            
               A kérelem tárgya egy olyan entalpiatároló, amely belső égésű motor hidegindítását követően a motorfelmelegedés gyorsításának köszönhetően csökkenti a szén-dioxid-kibocsátást és az üzemanyag-fogyasztást.
            
         
               (4)
            
            
               A Bizottság megállapítása szerint a kérelemben benyújtott információk igazolják, hogy a 443/2009/EK rendelet 12. cikkében, valamint a 725/2011/EU végrehajtási rendelet 2. és 4. cikkében foglalt kritériumok teljesülnek.
            
         
               (5)
            
            
               A kérelmező igazolta, hogy a 725/2011/EU bizottsági végrehajtási rendelet 2. cikke (2) bekezdése a) pontjának megfelelően a referenciaévben, 2009-ben nyilvántartásba vett új személygépkocsik legfeljebb 3 %-a volt entalpiatárolóval felszerelve.
            
         
               (6)
            
            
               A kérelmező a technikai iránymutatás szerinti átfogó vizsgálati módszert alkalmazott, és a vizsgálat során a kikapcsolt állapotú entalpiatárolóval felszerelt járművet tekintette viszonyítási alapul vett járműnek.
            
         
               (7)
            
            
               A kérelmező benyújtotta a szén-dioxid-kibocsátás csökkenésének vizsgálatára szolgáló módszert. A Bizottság úgy véli, hogy a vizsgálati módszer – a 725/2011/EU végrehajtási rendelet 6. cikkének megfelelően – ellenőrizhető, megismételhető és összehasonlítható eredményeket ad, és megvalósítható módon, szilárd statisztikai szignifikanciával tudja bizonyítani a vizsgált innovatív technológia szén-dioxid-kibocsátáscsökkentési hozadékait.
            
         
               (8)
            
            
               Az előzőek alapján a kérelmező kellően bizonyította, hogy az entalpiatároló legalább 1 g/km-rel csökkentette a szén-dioxid-kibocsátást.
            
         
               (9)
            
            
               Mivel a szén-dioxid-kibocsátásnak a típusjóváhagyás részeként előírt – a 715/2007/EK európai parlamenti és tanácsi rendelet (4) és a 692/2008/EK bizottság rendelet (5) szerinti – vizsgálatához nincs szükség az entalpiatároló bekapcsolására, a Bizottság arra a meggyőződésre jutott, hogy a szóban forgó technológiára nem terjed ki a standard vizsgálati ciklus.
            
         
               (10)
            
            
               Az entalpiatároló bekapcsolása nem függ a gépjárművezető döntésétől. Ennek alapján a Bizottság úgy véli, hogy az innovatív technológia használatából eredő szén-dioxid-kibocsátáscsökkenés a gyártónak tulajdonítható.
            
         
               (11)
            
            
               A Bizottság megállapítja, hogy az ellenőrzési jelentést a TÜV SÜD Auto Service GmbH, egy független és tanúsított szervezet készítette el, és a jelentés megerősíti a kérelemben szereplő megállapításokat.
            
         
               (12)
            
            
               Mindezek alapján a Bizottságnak nincs ellenvetése a szóban forgó innovatív technológia jóváhagyásával szemben.
            
         
               (13)
            
            
               A 2007/46/EK európai parlamenti és tanácsi irányelv (6) I., VIII. és IX. melléklete szerinti típus-jóváhagyási okmányokban feltüntetendő általános ökoinnovációs kód meghatározása céljából meg kell állapítani az e határozattal jóváhagyott innovatív technológia egyedi kódját,
            
         ELFOGADTA EZT A HATÁROZATOT:
   1. cikk
   (1)   A Bizottság a 443/2009/EK rendelet 12. cikke értelmében vett innovatív technológiaként jóváhagyja a MAHLE Behr GmbH & Co. KG kérelmében szereplő entalpiatárolót.
   (2)   Az entalpiatároló alkalmazásából eredő szén-dioxid-kibocsátáscsökkentést a mellékletben foglalt módszerrel kell megállapítani.
   (3)   Az e végrehajtási határozattal jóváhagyott innovatív technológia típus-jóváhagyási dokumentációban feltüntetendő egyedi ökoinnovációs kódja: „18”.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2016. március 11-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 140., 2009.6.5., 1. o.
   
   
      (2)  A Bizottság 2011. július 25-i 725/2011/EU végrehajtási rendelete a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
   
      (3)  https://circabc.europa.eu/w/browse/42c4a33e-6fd7-44aa-adac-f28620bd436f
   
      (4)  Az Európai Parlament és a Tanács 2007. június 20-i 715/2007/EK rendelete a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről (HL L 171., 2007.6.29., 1. o.).
   
      (5)  A Bizottság 2008. július 18-i 692/2008/EK rendelete a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanács rendelet módosításáról és végrehajtásáról (HL L 199., 2008.7.28., 1. o.).
   
      (6)  Az Európai Parlament és a Tanács 2007. szeptember 5-i 2007/46/EK irányelve a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).
   
      MELLÉKLET
      
         AZ ENTALPIATÁROLÓ TECHNOLÓGIA ALKALMAZÁSÁVAL ELÉRHETŐ SZÉN-DIOXID-KIBOCSÁTÁSCSÖKKENÉS MEGHATÁROZÁSÁRA SZOLGÁLÓ MÓDSZER.
      
      1.   BEVEZETÉS
      Ahhoz, hogy megállapítható legyen, mekkora szén-dioxid-kibocsátás-csökkentés tulajdonítható az entalpiatároló technológia (enthalpy storage tank technology, EST-rendszer) alkalmazásának, a következőket kell meghatározni:
      
                  a)
               
               
                  A viszonyítási alapul szolgáló jármű (vagyis a kikapcsolt állapotú entalpiatárolóval felszerelt jármű) és az ökoinnovációs jármű lehűlési görbéjének meghatározására szolgáló vizsgálati eljárás
               
            
                  b)
               
               
                  Az indításkor mért különböző hűtőközeg-hőmérséklet melletti szén-dioxid-kibocsátás meghatározására szolgáló vizsgálati eljárás
               
            
                  c)
               
               
                  Az EST-rendszer leengedése után a motor elméleti hőmérsékletének meghatározására szolgáló vizsgálati eljárás
               
            
                  d)
               
               
                  A melegindításból származó előny meghatározására szolgáló vizsgálati eljárás
               
            
                  e)
               
               
                  A szén-dioxid-kibocsátáscsökkenés meghatározásához használandó képletek
               
            
                  f)
               
               
                  Az eredmények statisztikai hibájának és szignifikanciájának meghatározásához használandó képletek
               
            2.   SZIMBÓLUMOK ÉS RÖVIDÍTÉSEK
      
         Latin betűs szimbólumok
      
      
                  BTA
                  
               
               
                  –
               
               
                  A jármű szén-dioxid-kibocsátása típus-jóváhagyási feltételek mellett [g CO2/km]
               
            
                  
                     
               
               
                  –
               
               
                  Szén-dioxid-kibocsátáscsökkenés [g CO2/km]
               
            
                  CO2
                  
               
               
                  –
               
               
                  Szén-dioxid
               
            
                  CO2 (Tk)
               
               
                  –
               
               
                  A vizsgált jármű szén-dioxid-kibocsátásának számtani közepe, NEDC-ciklus alkalmazásával mérve, 14 °C-os állandó környezeti hőmérséklet és Tk indításkor mért hűtőközeg-hőmérséklet mellett [g CO2/km]
               
            
                  deng
                  
               
               
                  –
               
               
                  A motor-hűtőközeg lehűlési görbéjének hőmérsékletcsökkenési tényezője [1/h]
               
            
                  dEST
                  
               
               
                  –
               
               
                  Az EST-hűtőközeg lehűlési görbéjének hőmérsékletcsökkenési tényezője [1/h]
               
            
                  EST
               
               
                  –
               
               
                  Entalpiatároló
               
            
                  K
               
               
                  –
               
               
                  A hőmegtartó képességek tényleges aránya [-]
               
            
                  m
               
               
                  –
               
               
                  A mintán végzett mérések száma
               
            
                  NEDC
               
               
                  –
               
               
                  Új európai menetciklus
               
            
                  
                     
               
               
                  –
               
               
                  Normalizált üzemanyag-fogyasztási potenciál indításkor mért motorhűtőközeg-hőmérsékleten, a kiválasztott állásidőre (ti) [-]
               
            
                  pt
               
               
                  –
               
               
                  Állásidő [h]
               
            
                  Teng
                  
               
               
                  –
               
               
                  A motor-hűtőközeg hőmérséklete az állásidő alatt [°C]
               
            
                  Tengmod
                  
               
               
                  –
               
               
                  A motor-hűtőközeg elméleti hőmérséklete az EST-rendszer leengedése után [°C]
               
            
                  TEST
                  
               
               
                  –
               
               
                  Az EST-hűtőközeg hőmérséklete az állásidő alatt [°C]
               
            
                  Tcold
                  
               
               
                  –
               
               
                  A hőmérséklet hidegindításkor [°C]: 14 °C
               
            
                  Thot
                  
               
               
                  –
               
               
                  A hőmérséklet melegindításkor [°C]: a hűtőközeg hőmérséklete a NEDC-ciklus végén
               
            
                  SOC
               
               
                  –
               
               
                  Töltési állapot
               
            
                  SVSpt
                  
               
               
                  –
               
               
                  Az állásidők eloszlása [%] a 6. táblázat szerint
               
            
                  WFti
                  
               
               
                  –
               
               
                  A (ti) állásidő súlyozási tényezője [%] a 3. táblázat szerint
               
            
         Alsó indexek
      
      A (ti) index az 1. táblázatban meghatározott, kiválasztott állásidőre utal
      A (j) index a minta mérésére utal
      A (k) index az indításkor mért hűtőközeg-hőmérsékletre utal
      3.   A LEHŰLÉSI GÖRBÉK ÉS HŐMÉRSÉKLETEK MEGHATÁROZÁSA
      A viszonyítási alapul szolgáló járművek motor-hűtőközegére és az ökoinnovációs járművek motor-hűtőközegére vonatkozó lehűlési görbéket kísérleti úton kell meghatározni. A viszonyítási alapul szolgáló és az ökoinnovációs járművel megegyező hőkapacitással, motortér-elrendezéssel, motor-hőszigeteléssel és EST-rendszerrel rendelkező járműváltozatokra ugyanazok a görbék érvényesek. A kísérleti vizsgálat során a motor-hűtőközeg és az EST-rendszerben tárolt hűtőközeg reprezentatív hőmérsékletét termoelemmel 24 órán keresztül folyamatosan mérni kell, legalább 14 °C-os állandó külső hőmérséklet mellett. A motort leállítás előtt elegendő számú, egymást követő NEDC vizsgálat alkalmazásával fel kell melegíteni a hűtőközeg maximális hőmérsékletére. Az előkondicionálást követően a gyújtást le kell állítani és az indítókulcsot ki kell húzni. A motorháztetőt teljesen le kell zárni. A vizsgálókamrában minden mesterséges szellőztető berendezést ki kell kapcsolni.
      Az eredményként kapott lehűlési görbéket a motor esetében az 1. képletben, az EST-rendszer esetében pedig a 2. képletben található matematikai formulával kell közelíteni.
      
         1. képlet
      
      
         
      
         2. képlet
      
      
         
      A görbék illesztésére a legkisebb négyzetek módszerét kell alkalmazni. Ennek során legalább a motor leállítása utáni első 30 percben mért hőmérsékleti adatokat nem kell figyelembe venni, mert a hűtőközeg a hűtőrendszer kikapcsolását követően nem tipikus módon viselkedik.
      Az 1. képlet segítségével ki kell számítani a motor állásidőre vonatkozó adott feltételek melletti hőmérsékletét (), majd azt meg kell adni az 1. táblázatban.
      
         1. táblázat
      
      
         A motor hőmérséklete a kiválasztott állásidőre vonatkozó feltételek mellett
      
      
                  Kiválasztott állásidő (ti)
               
               
                  t1
               
               
                  t2
               
               
                  t3
               
            
                  pt [h]
               
               
                  2,5
               
               
                  4,5
               
               
                  16,5
               
            
                  
                     [°C]
               
                   
               
               
                   
               
               
                   
               
            4.   A SZÉN-DIOXID-KIBOCSÁTÁS MEGHATÁROZÁSA INDÍTÁSKOR MÉRT KÜLÖNBÖZŐ HŰTŐKÖZEG-HŐMÉRSÉKLET MELLETT
      A jármű szén-dioxid-kibocsátását és üzemanyag-fogyasztását a 101. sz. ENSZ EGB-előírás 6. melléklete (Módszer a csak belső égésű motorral felszerelt járművek szén-dioxid-kibocsátásának és üzemanyag-fogyasztásának mérésére) szerint kell mérni. A módszert a következőknek megfelelően kell módosítani:
      
                  1.
               
               
                  A vizsgálati kamra környezeti hőmérsékletének 14 °C alatt kell lennie.
               
            
                  2.
               
               Az indításkor mért 5 motorhűtőközeg-hőmérséklet a következő: Tcold, Thot, 
                     , 
                      és 
                     .
            A vizsgálatok bármilyen sorrendben elvégezhetők. A vizsgálatok között lehetőség van a NEDC alkalmazásával egy vagy két előkondicionáló vizsgálat elvégzésére. Biztosítani és dokumentálni kell, hogy az indítóakkumulátor töltöttsége (SOC)(például az ellenőrzőfelület-hálózat jelét alkalmazva) az egyes vizsgálatokat követően 5 %-on belül változzon.
      A teljes mérési eljárást legalább háromszor meg kell ismételni (azaz m ≥ 3). Az indításkor mért különböző motorhűtőközeg-hőmérséklet melletti szén-dioxid-kibocsátás eredményeinek számtani közepét (Tk) a 3. képlet segítségével kell kiszámítani, majd azt meg kell adni a 2. táblázatban
      
         3. képlet
      
      
         
      ahol k = 1, 2 …, 5
      
                  T1 = Tcold
                  
               
               
                  T2 = Thot
                  
               
               
                  
                     
               
               
                  
                     
               
               
                  
                     
               
            
         
      
         2. táblázat
      
      
         Szén-dioxid-kibocsátás indításkor mért különböző motorhűtőközeg-hőmérséklet mellett
      
      
                  Indításkor mért motorhűtőközeg-hőmérséklet Tk
                  
               
               
                  Tcold
                  
               
               
                  Thot
                  
               
               
                  
                     
               
               
                  
                     
               
               
                  
                     
               
            
                  CO2 (Tk) [g CO2/km]
               
               
                   
               
               
                   
               
               
                   
               
               
                   
               
               
                   
               
            5.   AZ EST-RENDSZER LEENGEDÉSE UTÁN A MOTOR ELMÉLETI HŐMÉRSÉKLETÉNEK MEGHATÁROZÁSA
      A 4. pontban meghatározott, és a 2. táblázatban feltüntetett vizsgálati eredmények felhasználásával, a 4. képlet segítségével ki kell számítani az 1. táblázatban feltüntetett, kiválasztott állásidőre vonatkozó feltételek melletti normalizált üzemanyag-fogyasztási potenciált NP.
      
         4. képlet
      
      
         
      Ezután az 5. képlet segítségével ki kell számítani a motor-hűtőközegnek az EST-rendszer leengedése utáni elméleti hőmérsékletét  a kiválasztott állásidőre vonatkozó feltételek mellett.
      
         5. képlet
      
      
         
      A 6. képlet segítségével meg kell határozni a kiválasztott állásidőre vonatkozó feltételek melletti hőmegtartó képességek relatív arányát.
      
         6. képlet
      
      
         
      A hőmegtartó képességek ebből eredő tényleges arányát (K) a 7. képlet szerint kell kiszámítani a három eredménynek Kti a jármű állásai arányában történő súlyozásával.
      
         7. képlet
      
      
         
      ahol
      
                  WFti
                  
               
               
                  –
               
               
                  A (ti) állásidő súlyozási tényezője [-] a 3. táblázat szerint
               
            
         3. táblázat
      
      
         Súlyozási paraméter a „K” tényező kiszámításához
      
      
                  WFt1 [%]
               
               
                  63,4
               
            
                  WFt2 [%]
               
               
                  14,0
               
            
                  WFt3 [%]
               
               
                  22,6
               
            A motornak a kiválasztott (pt) állásidőre vonatkozó feltételek melletti, az EST-rendszer leengedése utáni elméleti hőmérsékletét  a 8. képlet segítségével kell kiszámítani.
      
         8. képlet
      
      
         
      A számítás eredményeit a 4. táblázatban kell megadni
      
         4. táblázat
      
      
         A motornak az EST-rendszer leengedése utáni elméleti hőmérséklete különböző állásidőkre vonatkozóan
      
      
                  pt [h]
               
               
                  0,5
               
               
                  1,5
               
               
                  2,5
               
               
                  3,5
               
               
                  4,5
               
               
                  5,5
               
               
                  6,5
               
               
                  7,5
               
               
                  8,5
               
               
                  9,5
               
               
                  10,5
               
               
                  11,5
               
            
                  
                     [°C]
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  pt [h]
               
               
                  12,5
               
               
                  13,5
               
               
                  14,5
               
               
                  15,5
               
               
                  16,5
               
               
                  17,5
               
               
                  18,5
               
               
                  19,5
               
               
                  20,5
               
               
                  21,5
               
               
                  22,5
               
               
                  23,5
               
            
                  
                     [°C]
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            6.   A MELEGINDÍTÁSBÓL SZÁRMAZÓ ELŐNY MEGHATÁROZÁSA
      A szóban forgó technológiával felszerelt járműre vonatkozóan a melegindításból származó előnyt kísérleti úton a 9. képlet szerint kell meghatározni. Ez az érték a hidegindítási érték viszonylatában megadja a szén-dioxid-kibocsátásban a hidegindítás és a melegindítás között az NEDC szerinti vizsgálati eljárással mért különbséget:
      
         9. képlet
      
      
         
      7.   A SZÉN-DIOXID-KIBOCSÁTÁS CSÖKKENÉSÉNEK MEGHATÁROZÁSA
      A 692/2008/EK rendelet szerinti hivatalos I. típusú vizsgálat megindítása előtt a típusjóváhagyó hatóságnak ellenőriznie kell, hogy a hűtőközeg hőmérséklete – többek között az entalpiatároló belsejében – a helyiség hőmérsékletéhez képest ± 2 K. Ha ezt a hőmérsékletet nem lehet biztosítani, akkor az entalpiatároló alkalmazásából eredő szén-dioxid-kibocsátáscsökkenés meghatározására szolgáló módszer nem alkalmazható.
      Az ellenőrzést vagy az entalpiatároló belsejében (például termoelemmel) végzett méréssel kell végezni, vagy pedig úgy, hogy a kondicionálási eljárás előtt az EST-rendszer kikapcsolásra kerül, hogy a tartály belsejében ne legyen felmelegített hűtőközeg. A vizsgálati jelentésben rögzíteni kell az entalpiatároló belsejében mért hőmérsékletet.
      A szén-dioxid-kibocsátás relatív csökkenését  különböző állásidőkre vonatkozóan a 10. képlettel kell kiszámítani.
      
         10. képlet
      
      
         
      A számítás eredményeit az 5. táblázatban kell megadni
      
         5. táblázat
      
      
         Relatív szén-dioxid-csökkentő potenciál
         különböző állásidők esetében
      
      
                  pt [h]
               
               
                  0,5
               
               
                  1,5
               
               
                  2,5
               
               
                  3,5
               
               
                  4,5
               
               
                  5,5
               
               
                  6,5
               
               
                  7,5
               
               
                  8,5
               
               
                  9,5
               
               
                  10,5
               
               
                  11,5
               
            
                  ΔCO2(pt) [%]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  pt [h]
               
               
                  12,5
               
               
                  13,5
               
               
                  14,5
               
               
                  15,5
               
               
                  16,5
               
               
                  17,5
               
               
                  18,5
               
               
                  19,5
               
               
                  20,5
               
               
                  21,5
               
               
                  22,5
               
               
                  23,5
               
            
                  ΔCO2(pt) [%]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            Az állásidőkkel (pt) súlyozott összesített szén-dioxid-kibocsátást a 11. képlettel kell kiszámítani:
      
         11. képlet
      
      
         
      ahol:
      
                  SVSpt
                  
               
               
                  –
               
               
                  Az állásidők eloszlása [%] a 6. táblázat szerint
               
            
         6. táblázat
      
      
         Az állásidők eloszlása (a jármű leállításainak aránya)
      
      
                  pt [h]
               
               
                  0,5
               
               
                  1,5
               
               
                  2,5
               
               
                  3,5
               
               
                  4,5
               
               
                  5,5
               
               
                  6,5
               
               
                  7,5
               
               
                  8,5
               
               
                  9,5
               
               
                  10,5
               
               
                  11,5
               
            
                  SVSpt [%]
               
               
                  36
               
               
                  13
               
               
                  6
               
               
                  4
               
               
                  2
               
               
                  2
               
               
                  1
               
               
                  1
               
               
                  3
               
               
                  4
               
               
                  3
               
               
                  1
               
            
                  pt [h]
               
               
                  12,5
               
               
                  13,5
               
               
                  14,5
               
               
                  15,5
               
               
                  16,5
               
               
                  17,5
               
               
                  18,5
               
               
                  19,5
               
               
                  20,5
               
               
                  21,5
               
               
                  22,5
               
               
                  23,5
               
            
                  SVSpt [%]
               
               
                  1
               
               
                  3
               
               
                  3
               
               
                  2
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
            8.   A STATISZTIKAI HIBÁK KISZÁMÍTÁSA
      A vizsgálati módszer eredményének a mérések által okozott statisztikai hibáit mennyiségileg meg kell határozni. Az indításkor mért különböző motorhűtőközeg-hőmérséklet mellett végzett összes vizsgálat tekintetében a számtani középérték szórását a 12. képlet szerint kell kiszámítani.
      
         12. képlet
      
      
         
      ahol k = 1, 2, …, 5
      
                  T1 = Tcold
                  
               
               
                  T2 = Thot
                  
               
               
                  
                     
               
               
                  
                     
               
               
                  
                     
               
            a szén-dioxid-kibocsátás csökkenésének szórását  a 13. képlet szerint kell kiszámítani.
      
         13. képlet
      
      
         
      ahol
      
         
      
         
      
         
      
         
      
         
      
         
      
         
      9.   A STATISZTIKAI SZIGNIFIKANCIA
      Valamennyi EST-rendszerrel felszerelt járműtípus, -változat és -kivitel esetében igazolni kell, hogy a 13. képlettel kiszámított szén-dioxid-kibocsátás-csökkenés hibája nem haladja meg az összes szén-dioxid-kibocsátás-csökkenés és a 725/2011/EU rendelet 9. cikkének (1) bekezdésében meghatározott legkisebb kibocsátás-csökkenési küszöbérték különbségét (lásd a 14. képletet).
      
         14. képlet
      
      
         
      ahol:
      
                  MT
               
               
                  :
               
               
                  alsó küszöbérték [gCO2/km], ami 1 gCO2/km
               
            
                  
                     
               
               
                  :
               
               
                  szén-dioxid-korrekciós tényező az EST-rendszer beépítéséből eredő plusztömeg miatt. A  esetében a 7. táblázatban szereplő adatokat kell használni.
               
            
         7. táblázat
      
      
         Szén-dioxid-korrekciós tényező a plusztömeg miatt
      
      
                  A tüzelőanyag típusa
               
               
                  Szén-dioxid-korrekciós tényező a plusztömeg miatt ()
                  [g CO2/km]
               
            
                  Benzin
               
               
                  0,0277 · Δm
               
            
                  Dízel
               
               
                  0,0383 · Δm
               
            A 7. táblázatban a Δm az EST-rendszer beépítéséből eredő plusztömeg. A hűtőközeggel teljesen feltöltött EST-rendszer tömegét jelenti.
      10.   A JÁRMŰVEKBE BEÉPÍTENDŐ EST-RENDSZER
      A típusjóváhagyó hatóságnak az e mellékletben előírt vizsgálati módszert alkalmazva, az EST-rendszeren végzett mérések alapján kell tanúsítania a szén-dioxid-kibocsátáscsökkenést. Ha a szén-dioxid-kibocsátás-csökkenés nem éri el a 725/2011/EU rendelet 9. cikkének (1) bekezdésében meghatározott küszöbértéket, a rendelet 11. cikke (2) bekezdésének második albekezdését kell alkalmazni.